
Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i qendrës së re kombëtare dispeçer, i zyrave të reja të operatorit të sistemit të transmetimit (OST) sha dhe i dispeçerisë qendrore, Kashar

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Ekonomisë, Tregtisë dhe Energjetikës, Këshilli i Ministrave 
                                  
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i Qendrës së re Kombëtare Dispeçer, i zyrave të reja të Operatorit të Sistemit të Transmetimit (OST) sh.a., Tiranë dhe Dispeçerisë Qendrore, në Kashar, sipas tabelës, që i bashkëlidhet këtij vendimi.
2. Shpronësimi të bëhet në favor të OST sh.a.
3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse të kompensimit, që paraqitet në tabelën, e cila i bashkëlidhet këtij vendimi, për sipërfaqen 20 935 (njëzet mijë e nëntëqind e tridhjetë e pesë) m2, tokë bujqësore/arë, vlerësuar në shumën e përgjithshme 52 487 020 (pesëdhjetë e dy milionë e katërqind e tetëdhjetë e shtatë mijë e njëzet) lekë.
4. Fondi prej  52 487 020 (pesëdhjetë e dy milionë e katërqind e tetëdhjetë e shtatë mijë e njëzet) lekësh të përballohet nga fondet e OST sh.a., zëri “Kosto vendore për shpronësimet”.
5. Vlera e shpenzimeve procedurale të shpronësimit, në shumën 165 000 (njëqind e gjashtëdhjetë e pesë mijë) lekë, të përballohet nga OST sha-ja, si subjekti kërkues i këtij shpronësimi.
6. Shpronësimi të fillojë brenda muajit shtator dhe të përfundojë  brenda muajit dhjetor 2008.
7. Mënyra e pagesës të bëhet pas paraqitjes së dokumenteve të pronësisë, sipas ligjit nr.8561, datë 22.12.1999.
8. Punimet për ndërtimin e Qendrës së re Kombëtare Dispeçer, të zyrave të reja të OST sh.a., Tiranë dhe të Dispeçerisë Qendrore, në Kashar, të përfundojnë brenda muajit dhjetor 2009.
9. Ngarkohen Ministria e Ekonomisë, Tregtisë dhe Energjetikës dhe OST sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali  Berisha







REPUBLIKA E SHQIPËRISË
MINISTRIA E EKONOMISË, TREGTISË DHE ENERGJETIKËS

Lista e pronarëve që shpronësohen për efekt të “Ndërtimit TË qendrës së re kombëtare dispeçer dhe zyrat e reja të operatorit të sistemit të transmetimit dhe dispeçerisë qendrore, Kashar”

Rrethi: Tiranë
Komuna: Kashar

Lloji i pasurisë së paluajtshme që shpronësohet: arë
	
SHPRONËSIMI DEFINITIV


	Nr
	Emri
	Atësia
	Mbiemri
	Lloji i pasurisë
	Nr.
kadastral
	Nr.i
pasurisë
	Sip.e
shpron.
në m2
	Çmimi
lekë/m2
	Vlera e kulturës bujq.
	Vlera
në
lekë
	Adresa

	1
	Isuf
	Adem
	Sula
	Arë
	2105
	1/16
	6060
	2500
	42420
	15192420
	Kashar,
Tiranë

	2
	Jemin
	Adem
	Sula
	Arë
	2105
	1/17
	14875
	2500
	107100
	37294600
	Kashar,
Tiranë

	Shuma
	
	
	
	
	20 935
	
	
	52487020
	



Shpenzimet procedurale konsistojnë në:
1. Publikimi në 2 gazeta me shpërndarje kombëtare: “Koha Jonë” dhe “Standard”, për një periudhë njëjavore për çdo publikim, të cilat kapin vlerën 140 000 (njëqind e dyzet mijë) lekë.
2. Bazuar në pikën 4 të vendimit të Këshillit të Ministrave nr.126, datë 23.3.2000 “Për përbërjen dhe procedurat e punësimit të komisionit, të posaçëm të shpronësimit”, është parashikuar një masë shpërblimi për 5 anëtarët e komisionit, në vlerë totale prej 25 000 (njëzet e pesë mijë) lekësh.
3. Totali i shpenzimeve të kryera nga Ministria e Ekonomisë, Tregtisë dhe Energjetikës, por që realisht do të mbulohen nga “OST” sh.a.,Tiranë, si subjekt kërkues për këtë shpronësim, janë në vlerën totale 165 000 (njëqind e gjashtëdhjetë e pesë mijë) lekë.
